**Corff Llywodraethol yr Eglwys yng Nghymru**

|  |  |
| --- | --- |
| **Enw:** | **Dyddiad geni:** |
| **Cyfeiriad:** | **Cyfeiriad e-bost:** |
| **Enwebwyd gan (os yw'n berthnasol):** |
| **Categori cyfethol:** *(ticiwch un os gwelwch yn dda)*[ ]  Lleygion o dan 30 oed[ ]  Clerig yn yr Urddau Eglwysig am lai na phedair blynedd[x]  Clerig trwyddedig gan esgob esgobaethol ond nad yw'n derbyn cyflog gan yr Eglwys yng Nghymru |
| **Datganiad gan yr enwebai** (dim mwy na 500 gair) |
| **Datganiad gan y cynigydd (**os yw'n berthnasol) (dim mwy na 500 gair) |
| **Manylion bywgraffiadol byr yr enwebai:** |
| **Dyddiad:** |

**Aelodaeth gyfetholedig y Corff Llywodraethol**

**Categorïau ar gyfer cyfetholedigion i’r Corff Llywodraethol**

Yn dilyn y newidiadau a gymeradwywyd gan y Corff Llywodraethol ym mis Ebrill 2023, mae categori aelodaeth gyfetholedig o'r Corff Llywodraethol bellach yn cynnwys:

* Naw o gyfetholedigion, sy'n cynnwys:
	+ Chwech o leygion o dan 30 oed;
	+ Tri o glerigion sydd naill ai:
		1. wedi bod yn yr Urddau Eglwysig am lai na phedair blynedd; neu
		2. yn cael eu trwyddedu gan esgob esgobaethol ond heb fod yn derbyn cyflog yr Eglwys yng Nghymru (e.e. caplaniaid sefydliadol, gweinidogion anghyflogedig, 'Tŷ ar gyfer Dyletswydd').

Bydd y naw aelod cyfetholedig hyn yn cael **eu hethol** gan y Corff Llywodraethol. Weithiau bydd yr etholiadau hyn ar gyfer mwy nag un lle ac os mai dyna’r achos, defnyddir dull **pleidlais sengl drosglwyddadwy** (STV) i gynnal yr etholiad. (Os mai un lle sydd angen ei lenwi, bydd y drefn arferol, sef trefn y cyntaf i'r felin yn cael ei defnyddio.)

* Naw o gyfetholedigion pellach, sy'n cynnwys:
	+ Chwech o leygion;
	+ Tri o glerigion.

Bydd y naw aelod cyfetholedig hyn yn cael eu **penodi** gan y Pwyllgor Sefydlog. Mae'r categori hwn o gyfethol yn rhoi'r gallu i'r Pwyllgor Sefydlog fynd i'r afael ag unrhyw fylchau mewn cynrychiolaeth o fewn cyfanswm aelodaeth y Corff Llywodraethol a gwneir y penodiadau hyn yng nghyd-destun cyngor ar unrhyw fylchau o'r fath a ddarperir gan yr Is-bwyllgor Penodiadau a Busnes.

Cyfanswm cyfansoddiad yr aelodau cyfetholedig yw 18 aelod.

**Y Gofynion Cyfethol blynyddol**

Oherwydd aelodaeth deirblwydd dreigl y Corff Llywodraethol, bydd **chwe** lle gwag cyfetholedig yn codi bob blwyddyn. Bydd angen i'r Corff Llywodraethol ethol y nifer canlynol o aelodau ar ddechrau pob trieniwm:

* **Dau** leygwr o dan 30 oed (trwy etholiad STV);
* **Un** clerig sydd naill ai wedi bod yn yr Urddau Eglwysig am lai na phedair blynedd neu sydd wedi'i drwyddedu ond nad yw'n derbyn cyflog gan yr Eglwys yng Nghymru.

Hefyd, bydd y Pwyllgor Sefydlog yn penodi:

* **2** leygwr; ac
* **Un** clerig.

**Meini prawf cymhwystra cyffredinol**

**Clerigion**

Mae pob clerig sy'n meddu ar swydd, bywoliaeth o fewn cadeirlan neu gyfrifoldeb yn yr Eglwys yng Nghymru, neu drwydded gan esgob esgobaethol yn gymwys i fod yn aelod o'r Corff Llywodraethol, **oni bai** bod y clerig hwnnw:

* yn weithiwr cyflogedig llawn amser i Gorff y Cynrychiolwyr, Bwrdd Cyllid Esgobaethol neu unrhyw gorff taleithiol neu esgobaethol arall o'r fath yn yr Eglwys yng Nghymru;
* wedi ei anghymhwyso rhag gweithredu fel ymddiriedolwr neu uwch reolwr elusen o dan gyfreithiau Cymru;
* wedi ymddeol neu wedi cyrraedd deg a thrigain oed;
* yn perthyn i gorff crefyddol nad yw mewn cymundeb â'r Eglwys yng Nghymru;
* wedi ei arestio ar amheuaeth o drosedd y byddai'r clerig yn atebol amdani o dan gyfreithiau Cymru o ganlyniad i gollfarn am y drosedd honno (neu wedi ei gyhuddo o drosedd o'r fath a heb gael ei arestio) ni chaiff fod yn bresennol mewn unrhyw gyfarfod na phleidleisio mewn unrhyw drafodion o’r Corff Llywodraethol nac unrhyw bwyllgor neu is-bwyllgor tan ddiwedd yr achos troseddol hwnnw.

**Lleygion cymwys**

Pob cymunwr lleyg bedyddiedig dros 18 oed ac o dan 75 oed sydd naill ai:

* yn preswylio neu wedi byw am gyfnod o 12 mis mewn un o ardaloedd gweinidogaeth yr Eglwys yng Nghymru; neu
* sydd wedi ei enwi ar gofrestr etholiadol unrhyw ardal weinidogaeth yng Nghymru.

**Lleygion anghymwys**

**Nid** yw aelod lleyg yn gymwys i fod yn aelod o'r Corff Llywodraethol:

* os yw’n gyflogedig gan Gorff y Cynrychiolwyr, Bwrdd Cyllid Esgobaethol neu unrhyw gorff taleithiol neu esgobaethol arall o'r fath yn yr Eglwys yng Nghymru;
* os yw wedi'i anghymhwyso rhag gweithredu fel ymddiriedolwr neu uwch reolwr elusen o dan gyfreithiau Cymru;
* os yw wedi cyrraedd ei ben-blwydd yn saith deg pump oed;
* os yw’n perthyn i gorff crefyddol nad yw mewn cymundeb â'r Eglwys yng Nghymru; neu
* os yw wedi ei arestio ar amheuaeth o drosedd y byddai’n atebol amdani o dan gyfreithiau Cymru o ganlyniad i gollfarn am y drosedd honno (neu wedi ei gyhuddo o drosedd o'r fath a heb gael ei arestio) ni chaiff fod yn bresennol mewn unrhyw gyfarfod na phleidleisio mewn unrhyw drafodion o'r Corff Llywodraethol nac unrhyw bwyllgor neu is-bwyllgor tan ddiwedd yr achos troseddol hynny.

**Datganiad GDPR ar** ddefnyddio gwybodaeth bersonol wrth gyfathrebu ag aelodau'r Corff Llywodraethol ac ar gyfer gweinyddu cyfarfodydd y Corff Llywodraethol.

Gellir dod o hyd i wybodaeth am sut mae'ch data'n cael ei gadw a sut mae’n cael ei brosesu yn:

<https://www.churchinwales.org.uk/privacy-notice>. Os oes gennych unrhyw ymholiadau neu os oes angen gwybodaeth ychwanegol arnoch, cysylltwch â'r Adran Gyfreithiol drwy ebostio legal@churchinwales.org.uk neu ffoniwch 02920 348 200.

Mae Corff Cynrychiolwyr yr Eglwys yng Nghymru yn cymryd Diogelu Data o ddifrif. Gellir dod o hyd i wybodaeth am sut y cedwir eich data a sut y caiff ei brosesu yn:

<https://www.churchinwales.org.uk/privacy-notice>. Os oes gennych unrhyw gwestiynau neu os oes angen gwybodaeth ychwanegol arnoch, cysylltwch â'r Adran Gyfreithiol legal@churchinwales.org.uk neu ffoniwch 02920348200.